LESONI 7
Donu Qai Nuitaki
Luke 1:3
IVAKAMACALA LEKALEKA: Me nuitaki na itukutuku o vakayagataka me rawa ni donu nodra rai na vakarorogo.
KENA ICAKACAKA:
-
Vaqara eso na itukutuku nuitaki. Yavutaka nomu ivakamacala ena Vosa ni Kalou, wilika sara ga na iVolatabu. Ke o tukuna tiko e dua na ka vakasaenisi, nius, irogo, se itukutuku raica me donu vinaka, me vou tale ga.
-
Vakayagataka vinaka na itukutuku. Vakamacalataka na tikinivolatabu me salavata kei na tikina wavolita kei na ivola e vakarautaka na “dauveiqaravi yalodina e vuku.” (Maciu 24:45) Ke o vakayagataka eso tale na itukutuku, e bibi me dina qai veidonui kei na inaki nei koya e vola.
-
Vakamacala vei ira na vakarorogo. Ni o wilika oti e dua na tikinivolatabu se dua na itukutuku, vakayagataka vakamaqosa na taro se dua na vosa vakatautauvata mera kila kina na vakarorogo na inaki ni ulutaga.
fij_Latn fij_Latn eus_Latn fij_Latn fij_Latn unk fij_Latn unk fij_Latn unk fij_Latn